
U   I M E   R E P U B L I K E   H R V A T S K E

D O P U N S K O   R J E Š E N J E

	Trgovački sud u Zagrebu, po sucu toga suda Nevenka Siladi Rstić kao sucu pojedincu, u postupku radi sklapanja predstečajne nagodbe kod dužnika HIDROELEKTRA NISKOGRADNJA d.d. za graditeljstvo, Zagreb, Capraška 6, OIB: 78260296240, odlučujući o prijedlogu dužnikovog vjerovnika KAMENOLOM GORJAK d.o.o., Gornje Jesenje, Gornje Jesenje bb, OIB: 70092623710, kojeg zastupa Mićo Ljubenko, odvjetnik iz Odvjetničkog društva Ljubenko & Partneri, Zagreb, Branimirova 29, za dopunom rješenja ovog suda broj Stpn-241/15 od 14. prosinca 2015. godine,  dana 30. prosinca 2015. godine

r i j e š i o   j e

Postupak povodom prijedloga predlagatelja, dužnika HIDROELEKTRA NISKOGRADNJA d.d. za graditeljstvo, Zagreb, Capraška 6, OIB: 78260296240, za sklapanjem predstečajne nagodbe se prekida i do pravomoćnog okončanja upravnog spora pred Upravnim sudom u Zagrebu, povodom upravne tužbe dužnikovog vjerovnika KAMENOLOM GORJAK d.o.o., Gornje Jesenje, Gornje Jesenje bb, OIB: 70092623710, podnesene dana 9. lipnja 2015. godine Upravnom sudu u Zagrebu protiv rješenja Ministarstva financija, Samostalnog sektora za drugostupanjski upravni postupak, KLASA UP/II-423-01/15-01/316, UR. BR. 513-04/15-2 od 27. travnja 2015. godine.

Obrazloženje

	Nakon što je ovaj sud, povodom dužnikovog prijedloga za sklapanjem predstečajne nagodbe, donio rješenje broj Stpn-241/15 od 14. prosinca 2015. godine, kojim je postupak prekinuo do okončanja upravnih sporova koje su kod Upravnog suda u Zagrebu pokrenula četiri dužnikova vjerovnika, navedena u izreci rješenja o prekidu, gore navedeni vjerovnik podneskom od 22. prosinca 2015. godine, predlaže ovome sudu dopunu rješenja o prekidu navodeći da je i on podnio upravnu tužbu Upravnom sudu u Zagrebu protiv drugostupanjskog rješenja navedenog u izreci ovog rješenja, a da Financijska agencija nije javno na svojim web stranicama objavila tu činjenicu, te da stoga, kako sud nije imao uvid i u navedenu upravnu tužbu predlaže dopuniti rješenje o prekidu.

	Kako i činjenica rješenja potonje upravne tužbe utječe na rješenje glavne stvari – mogućnost sklapanja predstečajne nagodbe pred ovim sudom kod dužnika, to je temeljem odredbe čl. 339. i 347. Zakona o parničnom postupku (NN 53/91, 91/92, 112/99, 88/01, 117/03, 88/05, 2/07 – Odluka USRH, 84/08, 96/08 – Odluka USRH, 123/08 – ISPR., 57/11, 148/11 – proč. tekst, 25/13), a u svezi s čl. 66. st. 15. Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, dalje: ZFPSN), odlučeno kao u izreci ovog rješenja.	
U  Zagrebu, 30. prosinca 2015.
									SUDAC:
					  	 		  	Nevenka Siladi Rstić, v.r.                            
Uputa o pravnom lijeku:
Protiv ovog rješenja dopuštena je žalba u roku od 8 dana a koja se podnosi ovome sudu u dovoljnom broju primjeraka za sud i stranke, a o istoj odlučuje Visoki trgovački sud  Republike Hrvatske.             

Za točnost otpravka – ovlašten službenik
                 	Ana Brlek


DNa:
1) FINA - Zagreb
2) Dužniku HIDROELEKTRA NISKOGRADNJA d.d., na adresu sjedišta
3) KAMENOLOM GORJAK d.o.o., Gornje Jesenje, Gornje Jesenje bb, po punomoćniku, Mićo Ljubenko, odvjetnik iz Odvjetničkog društva Ljubenko & Partneri, Zagreb, Branimirova 29
4) e-Oglasna ploča

